### Resumé

Forslag til [adresse] for erhvervsaffald har i henhold til Byrådets beslutning den 25. juni 2025, jf. punkt 138, været i offentlig høring i perioden fra den 26. juni til den 4. august 2025. Der er i høringsperioden ikke modtaget nogen høringssvar. Forvaltningen finder på den baggrund ikke anledning til at anbefale ændringer og forelægger hermed Vejle Kommunes Regulativ for erhvervsaffald til endelig godkendelse.

### Sagsfremstilling

Der er sket en lovændring i Miljøbeskyttelseslovens § 45, stk. 8, som følge af Lov nr. 745 (Ny organisering af affaldsforbrændingssektoren og konkurrenceudsættelse af forbrændingsegnet affald) med ophævelse af anvisningsretten for forbrændingsegnet affald pr. 1. januar 2025. Det betyder, at kommunalbestyrelsen ikke længere må etablere anvisningsordninger for forbrændingsegnet erhvervsaffald og ikke længere kan stille krav til virksomhederne.

Forvaltningen har derfor opdateret det nuværende regulativ for erhvervsaffald, som beskriver hvilke kommunale affaldsordninger erhvervslivet har adgang til og under hvilke vilkår. Samtidigt er regulativet tilpasset, så det kun indeholder de beskrivelser, der er nødvendige. Beskrivelser i detaljer samt links er udeladt, og der henvises i stedet til [adresse] hjemmeside. Det er på hjemmesiden muligt løbende at justere til, så der altid er retvisende beskrivelser af ordningernes detaljer. Som udgangspunkt kræver rettelser til et regulativ en fornyet politisk proces.

[adresse] for erhvervsaffald følger Sarah Frederiksen, BEK nr. 1743 af 30/12/2024, som sætter rammerne for opbygningen af regulativer, herunder forudbestemte paragraffer, rækkefølge og obligatorisk tekstindhold. Forslag til Vejle Kommunes Regulativ for erhvervsaffald fremgår af sagen.

**Høring**

[adresse] for erhvervsaffald har været i offentlig høring i perioden fra den 26. juni 2025 til den 4. august 2025. Høringsperioden er afsluttet uden modtagelse af høringssvar.

### Økonomi

Opdatering og implementering af regulativ for erhvervsaffald medfører ingen ekstra omkostninger.

### Klima og resiliensvurdering

Regulativet understøtter den nationale klimaplan samt øvrige relevante planer i Vejle Kommune.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller , den 12. august 2025, punkt 140:

**at** udvalget overfor Økonomiudvalget og Byrådet anbefaler, at [adresse] for erhvervsaffald godkendes endeligt.

#### Beslutning fra Klima-, Natur- og Miljøudvalget, den 12. august 2025, punkt 140:

Anbefalet.

#### Beslutning fra Økonomiudvalget, den 18. august 2025, punkt 206:

Anbefales.

### Beslutning

Godkendt.

Fraværende: Frederik Olsen, i stedet mødte Gert Rasmussen.

Fraværende: Kristine Iversen.